
ГОДИШЕН ДОКЛАД 

за дейността на „ДКЦ-1 ЯМБОЛ” ЕООД
през 2018 г.

1. Информация за дружеството

   “Диагностично – консултативен център 1- ЯМБОЛ ” е лечебно заведение за специализирана извън болнична медицинска помощ-еднолично дружество с ограничена отговорност,100% собственост на Община Ямбол.Регистрирано в Търговския регистър при Ямболски окръжен съд по фирмено дело №918/1999 г. 

   Дружеството е регистрирано съгласно Заповед № РД-09-517 от 28.10.1999 година на Министъра на здравеопазването на основание чл.102 от Закона за лечебните заведения.
     Седалище и адрес на управление: България гр.Ямбол ул.Христо Смирненски №2

     Предмет на дейност:извършване специализирана извън болнична помощ.

     Капитал: 137 240 лв.

     Едноличен собственик на дружеството : Община Ямбол

     Управител: Д-р Венцислав Иванов Славов

     Органите на управление на лечебното заведение са едноличният собственик на капитала и управителят.Правата на общината, като едноличен собственик на капитала в лечебното заведение се упражняват от Общински съвет град Ямбол.Управителят организира и ръководи дейността на дружеството, представлява го и осъществява правомощията на работодател.

     Източниците на финансиране на дейността на дружеството са постъпление от Районната здравноосигурителна каса по сключени договори за оказване на специализирана извън болнична медицинска помощ, директни плащания от физически и юридически лица за оказване на специализирана медицинска помощ, приходи от собственост и др.
2. Анализ на финансовото състояние на „ДКЦ-1 ЯМБОЛ” ЕООД за периода 01.01.2018 – 31.12.2018 г.

          1.Анализ на приходите на „ДКЦ-1 ЯМБОЛ” ЕООД за периода 01.01.2018 – 31.12.2018 г.

  Общият размер на  приходите от дейността на „ДКЦ-1 Ямбол ЕООД” за 2017 г. възлизат на

 2045 хил.лв. Това са приходи, които включват приход по договор с НЗОК, платени медицински услуги, платени потребителски такси, приходи от договори със здравноосигурителни фондове и други приходи. За 2017 г.  приходите са 1977 хил. лв. или прираст от 68 хил. лв. В структурата на приходите най-значим относителен дял заемат приходите от НЗОК (68%). През 2018 г. те са в размер на 1388 хил.лв., а през 2017 г. са били 1374 хил. лв.

           2. Анализ на разходите на „ДКЦ-1 ЯМБОЛ” ЕООД за периода 01.01.2018 – 31.12.2018 г.
     Извършените разходи за периода 01.01.2018 г. до 31.12.2018 г. са в размер на 2036 хил. лева. През 2017 г. размерът им е бил 1946 хил.лв. Причините за увеличението са :
 - нарастване обема на дейността;

- обвързване на възнаграждението на медицинския персонал като процент от извършваната дейност;
- голям относителен дял на разходите за възнаграждения и свързаните с тях осигуровки от общите разходи;
     В структурата на разходите най-голям относителен дял имат разходите за персонала, които основно зависят от обема на извършената дейност. През 2018 година те са 1683 хил.лв.и са 82,74% от разходите за оперативна дейност , през 2017 г. те са 1583 хил.лв. и са 81,43%. 

     Разходите за материали от 176 хил.лв.за 2017 г.стават 185 хил.лв.през 2018 г.
     Разходите за външни услуги от 141 хил.за 2017 г.стават147 хил.лв за 2018 г.
     Разходите за амортизации за 2018 г. са 16 хил.лв.

    Другите  оперативни разходи са в размер на 3 хил.лв.

    Финансовите разходи са на същото ниво като предходната година от 2 хил.лв.
            3. Анализ на финансовия резултат:

  За периода 01.01.2018-31.12.2018 г. дружеството реализира брутна печалба в размер на 9 хил.лв., докато за периода 01.01.2017 г.-31.12.2017 г. тя е в размер на 31 хил.лв. Отчита се намаление на финансовия резултат за 2018 г. спрямо 2017 г. в размер на 22 хил.лв. 

          4.  Задължения на „ДКЦ-1 ЯМБОЛ” ЕООД за периода 01.01.2018 – 31.12.2018 г.
    Към края на 2018 г. задълженията на  „ДКЦ-1 ЯМБОЛ” ЕООД са в размер на 125 хил.лв., а в края на 2017 г. са били 114 хил.лв.

   От тях задължения към персонала, осигурителните предприятия и данъчни задължения -125 хил.лв. За сравнение през 2017 г. са били 112 хил.лв.
           II.Важни събития, които са настъпили след датата, към която е съставен годишния финансов отчет
 След датата, към която е съставен годишния финансов отчет, не са настъпили значими събития, които да променят в значителна степен резултатите от функционирането на дружеството.

        III.Информация, относно бъдещото развитие на ДКЦ-1 Ямбол ЕООД

           Бъдещото развитие на ДКЦ-1 Ямбол ЕООД през следващата година ще бъде насочено изцяло към оказване на качествени медицински услуги на пациентите, повишаване на ефективността на функционирането на всички кабинети, които обслужват пациенти на ДКЦ 1 Ямбол ЕООД.

       IV. Информация изискуема по силата на Търговския закон
 За периода 01.01.2018 г.-31.12.2018 г. дружеството няма придобити и прехвърлени дялове.

        V.Наличие на клонове на „ДКЦ-1 ЯМБОЛ” ЕООД
„ДКЦ-1 ЯМБОЛ” ЕООД не разполага със собствени клонове.

       VI.Декларация за корпоративно управление съгласно Закона за публично предлагане на ценни книжа
Дружеството не представя декларация за корпоративно управление съгласно Закона за публично предлагане на ценни книжа, чл.100 н, ал.10 от ЦППЦК във връзка с чл.100 н, т.3 и 4 от ЗППЦК.

